Diari Oficial de la Generalitat Valenciana


Sumari del DOGV 5528, del 06-06-2007 (2007/7366)

ORDE de 31 de maig de 2007, de la Conselleria de Justícia, Interior i Administracions Públiques, per la qual es modifiquen les bases que regulen les ajudes per al foment de la vinculació voluntària i desinteressada dels ciutadans a les labors de protecció civil i es convoquen les de l'exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7366


Data del document
:   31-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * associació
    * protecció civil
    * voluntariat social
    * administració local
    * suport econòmic

ORDE de 31 de maig de 2007, de la Conselleria de Justícia, Interior i Administracions Públiques, per la qual es modifiquen les bases que regulen les ajudes per al foment de la vinculació voluntària i desinteressada dels ciutadans a les labors de protecció civil i es convoquen les de l'exercici 2007. [2007/7366]
En compliment d'allò establit en l'article 40.1 de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, que establix que la Generalitat fomentarà la vinculació voluntària i desinteressada dels ciutadans a les labors de protecció civil, mitjançant la concessió d'ajudes per a les administracions locals que hagen creat l'Agrupació Local de Voluntaris de Protecció Civil i per a les associacions o entitats que col·laboren en labors de protecció civil dins del marc indicat en esta Llei.
La present Orde té com a objecte modificar les bases del règim d'ajudes, que es van establir per l'Orde de 30 d'agost de 2006, de la conselleria de Justícia, Interior i Administracions Públiques, en els aspectes que la fan coherent amb la recent publicació del Reglament Autonòmic del Voluntariat de Protecció Civil i l'Estatut del Voluntariat de Protecció Civil i en els aspectes que agilitza la seua tramitació i les convoca per a l'exercici de 2007.
Per això, i fent ús de les facultats atribuïdes per l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i l'article 47 del Text Refós de la Llei d'Hisenda Pública de la Generalitat Valenciana,
ORDENE
Article 1
Es modifica la base quarta, apartat assegurança, relativa a la cobertura de la pòlissa que passa a tindre la redacció següent:
«Subscripció de pòlissa que comprenga la indemnització per disminució física, invalidesa temporal o permanent, defunció i assistència medicofarmacèutica, per afrontar els riscs que puguen sobrevindre als voluntaris en l'exercici de les seues funcions, així com la responsabilitat per danys a tercers».
Es modifica la base sisena, apartat A) Equipament, subapartat b), relativa a la fotocòpia de les factures del material adquirit que passa a tindre la redacció següent:
«Fotocòpia compulsada de les factures (segons el Reial Decret, de 18 de desembre de 1985 del Ministeri d'Economia i Hisenda) del material adquirit durant el període de temps comprés entre l'1 de gener de l'any de la convocatòria i el dia de finalització de la presentació de sol·licituds. En la factura, haurà de constar que el material adquirit és per a dotació del personal de l'Agrupació/Associació de voluntaris corresponent, o si no n'hi ha, certificat de l'Ajuntament en què conste aquest extrem.»
Es modifica la base sisena, apartat A) Equipament, subapartat c), relativa a la fotocòpia del rebut acreditatiu del pagament de les factures que passa a tindre la redacció següent:
«Fotocòpia compulsada del rebut acreditatiu del pagament de les factures, o si no n'hi ha justificant bancari, durant el període mencionat anteriorment que comprén des de l'1 de gener de l'any de la convocatòria i el dia d'acabament de la presentació de les sol·licituds.»
Es modifica la base sisena, apartat B) Assegurança, subapartat d) relatiu al rebut de la prima de la pòlissa que passa a tindre la redacció següent:
«Fotocòpia compulsada del rebut acreditatiu del pagament de la prima de la pòlissa, o si no n'hi ha, justificant bancari, vigent en la data d'1 de gener de l'any de la Convocatòria.
En el cas que la pòlissa subscrita per l'Ajuntament cobrisca altres col·lectius a més de l'Agrupació o tinga una cobertura superior a la de l'objecte de la present Convocatòria, haurà d'aportar-se certificat de l'entitat asseguradora que acredite l'import corresponent a l'Agrupació i cobertura objecte de la present Convocatòria.»
Article 2
Es convoquen, per a l'exercici pressupostari de 2007, les ajudes destinades a les agrupacions locals i associacions o entitats que exercisquen activitats de protecció civil a la Comunitat Valenciana.
El termini de presentació de sol·licituds, serà de dos mesos per a la subvenció de l'equipament i d'un mes per a la subvenció de l'assegurança, comptats a partir de l'endemà a la publicació de la present Orde en el DOCV.
Article 3
Les bases que regiran la concessió d'aquestes ajudes són les aprovades per l'Orde de 30 d'agost de 2006, de la conselleria de Justícia, Interior i Administracions Públiques, publicada el 12 de setembre de 2006 en el DOGV núm. 5.344, modificades d'acord amb allò que s'ha manifestat en la present Orde
Aqueixes bases en el seu conjunt constituïxen el text normatiu i de procediment a què podran acollir-se els destinataris del règim d'ajudes que s'hi establix.
DISPOSICIÓ ADDICIONAL
La conselleria de Justícia, Interior i Administracions Públiques finançarà les ajudes a càrrec de la:
- Línia de subvenció T 2055000 "Equipament Personal Voluntari de Protecció Civil" del programa pressupostari 18.43.25.543.78 "Emergències, Protecció Civil i Extinció d'Incendis," amb un import global màxim de 109.250,00 euros.
- Línia de subvenció T 1436000 "Assegurances Personal Voluntari de Protecció Civil" del programa pressupostari 42.17.98.482.26 "Emergències, Protecció Civil i Extinció d'Incendis," amb un import global màxim de 49.890,00 euros.
El valor màxim de cada ajuda no podrà superar la quantia de 1.200 euros i 900 euros respectivament.
DISPOSICIONS FINALS
Primera
Contra el que disposa la present Orde, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictada, en el termini d'un mes des de la seua publicació en el DOCV o ser impugnada directament davant de l'orde jurisdiccional contenciós administratiu, en el termini de dos mesos, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
Segona
Es faculta el director general d'Interior per a dictar les instruccions i adoptar les mesures que considere oportunes per al desplegament i aplicació del que disposa la present Orde.
Tercera
La present Orde vigirà des del dia de la publicació en el Diari Oficial de la Comunitat Valenciana.
València, 31 de maig de 2007
El conseller de Justícia, Interior i Administracions Públiques,
MIGUEL PERALTA VIÑES